 कश्मीर बार एसोसिएशन दा एह् दावा ऐ जे 42 माह्‌नुअएं गी हाल च गै जन सुरक्षा अधिनियम दे अंतर्गत हिरास्त च लैता गेआ ऐ ते राजनीतिज्ञें ते नौकरशाहें पास्सेआ राजनीतिक बदलना लैने लेई इस कनून दा म्हेशां गै दुरूपयोग कीता जंदा ऐ जेह्‌दे कन्नै मसूम लोक गिरफ्त च औंदे न, ते इस दावे गी मनगंढ़त आक्खियै झुठलाया नेईं जाई सकदा ऐ।  एह् आम समझ दी गल्ल ऐ जे जम्म कश्मीर च राज्य विधानसभा दे चुनाएं दे दरान चुनांऽ बहिश्कार आन्दोलन च हिस्सा लैने आह्‌ले उच्च स्तर दे अलगाववादी नेताएं गी हिरासत चं लैता गेआ हा ते ओह् अज्ज तक्कर जेले च बन्द न जदके नमीं सरकार गी सत्ता संभाले दे दौं म्हीने होआ रदे न।  किश मामलें गी छोड़ियै जेह्‌दे च रेहाई कीती गेई ऐ।  नईम खान दा गै मामला लैता जा तां ओह्‌दे कन्नै पीएसए इस दरान दौं बारी ट्हाया गेआ ब रेहाई शनिवार गी गै संभव होई सकी।  बार एसोसिएशन पास्सेआ गिरफ्तारियें दे जेह्‌ड़े अरोप लाए गे न उनेंगी गंभीरता कन्नै लैता जाना चाहिदा ते ओह् बी जिसलै तक्कर ओह्दे सदस्यें एह् डर जताया ऐ जे गिनतरी होर बी बधी सकदी ऐ की जे बड़े मते मामले जनता दी जानकारी चं नेईं हैनं जां फ्ही उंदी सूचना नेईं ऐ।  इक पास्से सरकार दावा करा रदी ऐ जम्मू कश्मीर च हलात सुधरा रदे न, हिंसा दा स्तर घट्ट होआ रदा ऐ ते आतंकवादिये दी कमी होई ऐ।  उत्थें दूए पास्से मसूम लोकें दे खलाफ उयै पुरानी पद्धति अपनाई जा रदी ऐ ते उनेंगी पीक एंड चूज़ नीति उप्पर गिरफ्तार बी कीता जा रदा ऐ।  जन सुरक्षा अधिनियम जनेह् कड़े कनूनें गी घट्ट करने लेई कोई तरीका नेईं अपनाया जा रहा ऐ।  ना गै राज्य च मजूद सेना गी घट्ट कीता जा रदा ऐ।  ना गै राज्य च मजूद सेना गी घट्ट कीता जा रदा ऐ जदके सुरक्षाबल राज्य च अबादी दे अनुपात थमां मता ऐ ते इस कारण कन्नै केईं सारी समस्यां पैदा होआ रदियां न, जिंदे च मानवाधिकार ते लोकें दे अधिकारें सरबंधी केईं सारी समस्यां शामल न। 